**KISKŐRÖS VÁROS KÉPVISELŐ-TESTÜLETE**

**IPARI, MEZŐGAZDASÁGI ÉS KLÍMAPOLITIKAI BIZOTTSÁGA**

5-2/2023. sz. Ipari, Mezőgazdasági és Klímapolitikai Bizottsági ülés

J E G Y Z Ő K Ö N Y V

**Készült:** Kiskőrös Város Képviselő-testülete Ipari, Mezőgazdasági és Klímapolitikai Bizottsága 2023. február 20. napján (hétfő) 14,00 órai kezdettel megtartott üléséről

**Az ülés helye:** Kiskőrösi Polgármesteri Hivatal (Kiskőrös, Petőfi Sándor tér 1.)

Díszterem

**Jelen vannak:**

Pohankovics András a bizottság elnöke

Kudron Tamás a bizottság tagja

Domonyi László polgármester

Szedmák Tamás alpolgármester

dr. Turán Csaba jegyző

dr. Nagy Gabriella aljegyző

Aszódiné Nedró Éva közigazgatási osztályvezető

Molnár Éva pénzügyi osztályvezető

Sipiczki Hajnalka intézményüzemeltetési referens

Kutyifa Sándorné Sinkovicz Csilla jegyzőkönyvvezető, vagyongazdálkodási

referens

**Nem jelent meg**:

Lengyel Gábor a bizottság tagja

**Kulturális, Turisztikai és Sport Bizottság**

Filus Tibor a bizottság elnöke

Horváth János a bizottság tagja

Fodor Tamás a bizottság tagja

**Ügyrendi és Összeférhetetlenségi Bizottság**

Horváth János a bizottság elnöke

Kiss Zsoltné a bizottság tagja

**Társadalompolitikai Bizottság**

Szlovák Pál a bizottság elnöke

Nikléczi Gábor a bizottság tagja

Aszódi János a bizottság tagja

**Pénzügyi Bizottság**

Pethő Attila a bizottság elnöke

Ungvári Ferenc a bizottság tagja

Dénes István a bizottság tagja

Az Ipari, Mezőgazdasági és Klímapolitikai Bizottság a Társadalompolitikai Bizottság, a Kulturális, Turisztikai és Sport Bizottság, az Ügyrendi és Összeférhetetlenségi Bizottság, valamint a Pénzügyi Bizottság együttes ülést tartott.

Az együttes ülést a résztvevő bizottságok által kijelölt elnök, Pethő Attila a Pénzügyi Bizottság elnöke vezette le.

Pethő Attila levezető elnök köszöntötte az együttes bizottsági ülésen megjelenteket, megállapította, hogy az összes résztvevő bizottság határozatképes, és megnyitotta az ülést. Ezt követően ismertette a napirendi javaslatot, amelyet az Ipari, Mezőgazdasági és Klímapolitikai Bizottság 3 egyhangú „igen” szavazattal az alábbiak szerint fogadott el:

**NAPIREND:**

1. A 2023. február 22-i Képviselő-testületi ülés előterjesztéseinek véleményezése

**1.**

Molnár Éva pénzügyi osztályvezető a *„Kiskőrös Város Önkormányzatának 2023. évi költségvetése”* tárgyú előterjesztést részletezte és elmondta, hogy a települési önkormányzatok általános működésének és ágazati feladatainak támogatása a 2022. évi összeghez képest + 74,7 millió Ft-tal több, az önkormányzat által fizetendő szolidaritási hozzájárulás 191,3 millió Ft összegben, amely 63,5 m Ft-tal több, így a tényleges hatása a költségvetésre +11,2 millió Ft.

*Az energia-áremelkedés hatásai enyhítése érdekében meghozott első intézkedés keretében a Magyarország 2023. évi központi költségvetéséről szóló 2022. évi XXV. törvény helyi önkormányzatok támogatására vonatkozó egyes rendelkezéseinek a veszélyhelyzettel összefüggő eltérő szabályairól* szóló 580/2022. (XII. 23.) Korm. rendelet 8. § (1) bekezdése alapján az energiaáremelkedés miatt Kiskőrösnek az egy lakosra jutó iparűzési adóerő-képesség figyelembevételével 259 millió Ft támogatást határozott meg Gulyás Gergely Miniszterelnökséget vezető miniszter.

Az iparűzési adó 600 millió Ft-ban, a magánszemélyek kommunális adója 65 millió Ft-ban, az idegenforgalmi adó 7 millió Ft-ban került beépítésre.

Személyi juttatások esetében a növekedés +67 millió Ft, az alábbiak a legjelentősebb növelő tételek:

- 2023. január 01-től a minimálbér 232.000 Ft/hó, a garantált bérminimum 296.400 Ft/hó. Ez önkormányzati szinten 101 főt érint, + 41,6 millió Ft a többletkiadás a 2022. évihez képest.

- a bölcsődei pótlék és a szociális ágazati összevont pótlék beépítésre került, ennek együttes összege a 2022. évihez képest + 8 millió Ft-tal több. A béremelésekhez igazodóan a bérpótlékok is nőttek + 3 millió Ft-tal.

- A pedagógusok szakmai ágazati pótléka 2023. január 01-től 12%-kal nőtt, ami + 20,6 millió Ft többletkiadást jelent.

- A kulturális területen dolgozók béremelése + 6 millió Ft.

- A bölcsőde bővítéséről, a férőhelyek bővítése miatt nőtt a szakmai dolgozók létszáma 5 fővel + 24,5 millió Ft a személyi juttatások esetében a növekedés.

- A köztisztviselők esetében alapilletmény eltérítés/személyi illetmény betervezése 2017-ben történt meg, esetükben 2008. óta változatlan mértékű az illetményalap. 2023. március 1-től emelésre került sor, ennek többletkiadása +16,3 millió Ft.

Dologi kiadások esetében 373,5 millió Ft a növekedés, a legjelentősebb a közüzemi díjak emelése önkormányzati szinten + 350,5 millió Ft, a gyerekétkeztetés az új szerződés alapján + 56,5 millió Ft, bentlakásos szociális intézmény étkezés + 6,8 millió Ft.

Az államháztartáson kívülre eső támogatások összességében + 95 millió Ft-tal nőtt az előző évi eredeti előirányzathoz képest, amelynek nagyrésze a Kőrösszolg. Kft. feladatellátásánál jelentkezik, az emelést a béremelések, az infláció és a magas közüzemi díjak indokolják, annak ellenére, hogy takarékossági lépéseket, valamint leépítéseket is végrehajtottak.

Szóbeli kiegészítés került kiosztásra, ezt követően 4 tartalékot tartalmaz a költségvetés:

1. Az Eatrend Kft-vel 2022. július 20. kezdő naptól 60 hónapra kötött koncessziós szerződést az Önkormányzat. A jelentős infláció és közüzemi díjak miatt emelést kezdeményezett a Kft., illetve 2023. szeptember 01. napjától a KSH által közzétett, a munkahelyi- és diákétkeztetés tárgyévet megelőző évre vonatkozó fogyasztóiár-indexében kimutatható árváltozások mértékében jogosult a Kft. egységárak változtatására javaslatot tenni, ezért a többletkiadásokra 30 millió Ft céltartalék képzése történt.

2. Az iparűzési adó mérték csökkentése miatti bevételkieséshez nyújtott állami támogatás 2022. évi összege: 185.523.962 Ft. A támogatással 2022. évhez hasonlóan el kell számolni, amennyiben az elszámolt támogatás összege kevesebb, mint a tárgyévben igénybe vett támogatás összege, akkor a központi költségvetés javára vissza kell fizetni. Óvatosságból ezért erre céltartalékot képeztünk 20 millió Ft összegben.

3. A 2023. év II. félévében a háziorvosi ügyelet működtetéséhez 12 millió Ft tartalékot képeztünk.

4. Pályázati önerő, bevételkiesések fedezete, az 5. melléklet 6-31. címek kiadásaihoz tartalék 15.921.311 Ft.

Kérdés, hozzászólás nem volt. Az előterjesztés tárgyalását követően a Bizottság 2 egyhangú „igen” szavazattal az alábbi határozatot hozta:

***6/2023. (II.20.) IMK. Biz. hat.***

**HATÁROZAT**

Kiskőrös Város Képviselő-testülete Ipari, Mezőgazdasági és Klímapolitikai Bizottsága *„Kiskőrös Város Önkormányzatának 2023. évi költségvetése”* tárgyú előterjesztést a Képviselő-testületnek elfogadásra javasolja.

Felelős: a bizottság elnöke

Határidő: értelemszerűen

Molnár Éva pénzügyi osztályvezető ismertette továbbá a

* Középtávú tervezés
* A Kőrösszolg Nonprofit Kft.-vel megkötött támogatási szerződés felülvizsgálata
* Alapító hatáskörök gyakorlása a Kőröskom Kft.-nél
* A Kunság-Média Nonprofit Szolgáltató Kft.-vel városmarketing és a turizmussal kapcsolatos feladatok ellátása tárgyában kötött szerződés módosítása
* A nemzetiségi önkormányzatok működési feltételeinek biztosítására kötött közigazgatási szerződés módosítása tárgyú előterjesztéseket.

Kérdés, hozzászólás nem volt. Az előterjesztések tárgyalását követően a Bizottság 2 egyhangú „igen” szavazattal az alábbi határozatot hozta:

***7/2023. (II.20.) IMK. Biz. hat.***

**HATÁROZAT**

Kiskőrös Város Képviselő-testülete Ipari, Mezőgazdasági és Klímapolitikai Bizottsága a

* Középtávú tervezés
* A Kőrösszolg Nonprofit Kft.-vel megkötött támogatási szerződés felülvizsgálata
* Alapító hatáskörök gyakorlása a Kőröskom Kft.-nél
* A Kunság-Média Nonprofit Szolgáltató Kft.-vel városmarketing és a turizmussal kapcsolatos feladatok ellátása tárgyában kötött szerződés módosítása
* A nemzetiségi önkormányzatok működési feltételeinek biztosítására kötött közigazgatási szerződés módosítása tárgyú előterjesztéseket a Képviselő-testületnek elfogadásra javasolja.

Felelős: a bizottság elnöke

Határidő: értelemszerűen

Aszódiné Nedró Éva közigazgatási osztályvezető ismertette *„A személyes gondoskodást nyújtó szociális és gyermekjóléti ellátások térítési díjáról szóló önkormányzati rendelet módosítása”* tárgyú előterjesztést.

Kérdés, hozzászólás nem volt. Az előterjesztés tárgyalását követően a Bizottság 2 egyhangú „igen” szavazattal az alábbi határozatot hozta:

***8/2023. (II.20.) IMK. Biz. hat.***

**HATÁROZAT**

Kiskőrös Város Képviselő-testülete Ipari, Mezőgazdasági és Klímapolitikai Bizottsága *„A személyes gondoskodást nyújtó szociális és gyermekjóléti ellátások térítési díjáról szóló önkormányzati rendelet módosítása”* tárgyú előterjesztést a Képviselő-testületnek elfogadásra javasolja.

Dr. Turán Csaba jegyző ismertette

* Az Ügyrendi és Összeférhetetlenségi Bizottság tagjának megválasztása
* A Kiskőrösi Kézilabda Sportegyesület névhasználat iránti kérelme
* A polgármester 2023. évi szabadság ütemtervének jóváhagyása tárgyú előterjesztéseket.

Kérdés, hozzászólás nem volt. Az előterjesztések tárgyalását követően a Bizottság 2 egyhangú „igen” szavazattal az alábbi határozatot hozta:

***9/2023. (II.20.) IMK. Biz. hat.***

**HATÁROZAT**

Kiskőrös Város Képviselő-testülete Ipari, Mezőgazdasági és Klímapolitikai Bizottsága

* Az Ügyrendi és Összeférhetetlenségi Bizottság tagjának megválasztása
* A Kiskőrösi Kézilabda Sportegyesület névhasználat iránti kérelme
* A polgármester 2023. évi szabadság ütemtervének jóváhagyása tárgyú előterjesztéseket a Képviselő-testületnek elfogadásra javasolja.

Felelős: a bizottság elnöke

Határidő: értelemszerűen

Sipiczki Hajnalka intézményüzemeltetési referens ismertette a

* Beszámoló a város 2022. évi közművelődési és kulturális életében végzett tevékenységéről
* A Petőfi Sándor Művelődési Központ szolgáltatási terve
* A Petőfi Sándor Művelődési Központ 2023. évi munkaterve
* A 2023/2024-es óvodai nevelési év beiratkozási rendjének és az óvodai felvételi körzeteknek a meghatározása tárgyú előterjesztéseket.

Kérdés, hozzászólás nem volt. Az előterjesztés tárgyalását követően a Bizottság 2 egyhangú „igen” szavazattal az alábbi határozatot hozta:

***10/2023. (II.20.) IMK. Biz. hat.***

**HATÁROZAT**

Kiskőrös Város Képviselő-testülete Ipari, Mezőgazdasági és Klímapolitikai Bizottsága a

* Beszámoló a város 2022. évi közművelődési és kulturális életében végzett tevékenységéről
* A Petőfi Sándor Művelődési Központ szolgáltatási terve
* A Petőfi Sándor Művelődési Központ 2023. évi munkaterve
* A 2023/2024-es óvodai nevelési év beiratkozási rendjének és az óvodai felvételi körzeteknek a meghatározása tárgyú előterjesztéseket tárgyú előterjesztéseket a Képviselő-testületnek elfogadásra javasolja.

Felelős: a bizottság elnöke

Határidő: értelemszerűen

Dr. Nagy Gabriella aljegyző ismertette *„A 2023. évi városi ünnepségek és rendezvények”* tárgyú előterjesztést.

Kérdés, hozzászólás nem volt. Az előterjesztés tárgyalását követően a Bizottság 2 egyhangú „igen” szavazattal az alábbi határozatot hozta:

***11/2023. (II.20.) IMK. Biz. hat.***

**HATÁROZAT**

Kiskőrös Város Képviselő-testülete Ipari, Mezőgazdasági és Klímapolitikai Bizottsága *„A 2023. évi városi ünnepségek és rendezvények”* tárgyú előterjesztést a Képviselő-testületnek elfogadásra javasolja.

Felelős: a bizottság elnöke

Határidő: értelemszerűen

Kutyifa Sándorné Sinkovicz Csilla költségvetési referens ismertette a *„Kiskőrös város településrendezési eszközeinek módosítása egyszerűsített eljárásban véleményezési szakasz lezárása”* tárgyú előterjesztést.

Kérdés, hozzászólás nem volt. Az előterjesztés tárgyalását követően a Bizottság 2 egyhangú „igen” szavazattal az alábbi határozatot hozta:

***12/2023. (II.20.) IMK. Biz. hat.***

**HATÁROZAT**

Kiskőrös Város Képviselő-testülete Ipari, Mezőgazdasági és Klímapolitikai Bizottsága a *„Kiskőrös város településrendezési eszközeinek módosítása egyszerűsített eljárásban véleményezési szakasz lezárása”* tárgyú előterjesztést a Képviselő-testületnek elfogadásra javasolja.

Felelős: a bizottság elnöke

Határidő: értelemszerűen

További kérdés, hozzászólás nem hangzott el, az elnök a nyilvános ülést 15,40 perckor bezárta.

**Kmf.**

Pohankovics András Kudron Tamás

a bizottság elnöke a bizottság tagja

Kutyifa Sándorné Sinkovicz Csilla

jegyzőkönyvvezető